  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 12+ 23-тӥ тулыспалэ, Атыкай музъемез утисьлэн нуналаз, Ижкарысь Драгунов оружейниклэн сквераз «Зарница отцов. Защитники Отечества» (12+) военно-патриотической элькун шудон ортчоз. Каръёсын но ёросъёсын али быръён люкетъёс радъясько, соос 11-тӥ тулыспалозь мынозы. Со сярысь улосвыл тӧролэн но кивалтэтлэн пресс-службазы ивортӥз. Зарницалэн финалаз пыриськисьёс кужымзэс, чиданлыксэс, командаын ужаны быгатонлыксэс эскерозы. Вормон понна соос кужымо упражнениосты быдэстозы, пӧртэм могӟетъёс пыр ортчозы, граната куялозы, шуге-леке шедемъёслы юрттэт сётозы. Озьы ик «Зарница» улсын висисьёслэн командаоссы видеороликъёсъя вожвылъяськонэ пыриськыны быгато. Ужъёсты чӧлсконпусъя 15-тӥ тулыспалозь келяны луэ. Тодэ вайытом, «Зарница отцов. Защитники Отечества» (12+) шудон 2023-тӥ арын нырысьсэ элькун инлыкен ортчиз. Быръён люкетэ 1 сюрс 200 адями пыриськиз. Финалэ нош 25 команда люкаськиз, котькудаз 12 адями вал. Ватсалом, 2023-тӥ арын сӥзьыл «Зарница. Папа может» шудонын 41 команда нюръяськиз. Тегъёс: Спорт ӵошатсконъёс Удмуртия праздникъёс Ижкар  